ai4bharat/Pralekha huggingface dataset:
पृथ्वी विज्ञान मंत्रालय
02.06.2021 से अगले तीन दिन तक यानी 04.06.2021 तक दिल्ली-एनसीटी के ऊपर वायु की गुणवत्ता के मध्यम श्रेणी में बने रहने की संभावना
भारतीय मौसम विज्ञान विभागके राष्ट्रीय मौसम पूर्वानुमान केंद्र के अनुसार:
पवन पैटर्न और वेंटिलेशन इंडेक्स पूर्वानुमान
अनुमानित वेंटिलेशन गुणांक और मौसम पूर्वानुमान के साथ दिल्ली में वायु द्रव्यमान प्रवाह का पूर्वानुमान इस प्रकार है:
- 02.06.2021 से 04.06.2021 तक अगले तीन दिनों के दौरान दिल्ली-एनसीटी में हवा की गुणवत्ता मध्यम श्रेणी में बने रहने की संभावना है। मुख्य प्रदूषक पीएम10 होगा। तेज़ सतही हवाएँ स्थानीय रूप से धूल उठाने और आसपास के क्षेत्र से धूल के परिवहन के लिए अनुकूल होती हैं। बाद के 5 दिनों के लिए आउटलुक: हवा की गुणवत्ता 7 जून तक मध्यम श्रेणी और बाद में खराब श्रेणी में रहने की संभावना है।
- दिल्ली की पश्चिम दिशाओं से 12-16 किमी प्रति घंटे की रफ्तार से तेज सतही हवाएं आ सकती हैं, 02 जून को आंशिक रूप से बादल छाए रहने के साथ ही बहुत हल्की बारिश / गरज के साथ बौछारें पड़ने की संभावना है। दिल्ली के दक्षिण-पश्चिम/पश्चिम दिशाओं से 10-20 किमी प्रति घंटे की रफ्तार से तेज सतही हवाएं चलने की संभावना है, आंशिक रूप से बादल छाए रहेंगे और 03 जून को बहुत हल्की बारिश / गरज के साथ बौछारें पड़ने की संभावना है। 04 जून को आंशिक रूप से बादल छाए रहने और 12 से 18 किमी प्रति घंटे की गति से दिल्ली की पश्चिमी दिशाओं से तेज सतही हवाएं आने की संभावना है।
- दिल्ली के वायुमंडल में प्रदूषकों की अनुमानित अधिकतम मिश्रण गहनता02 जून को 3950 मीटर, 03 जून को 4050 मीटर और 04 जून को 3100 मीटर होने की संभावना है। अधिकतम वेंटिलेशन इंडेक्स 02 जून को 20000 एम2/एस, 03जून को 10000 एम2/एसऔर 04जून को 17000 एम2/एस होने की संभावना है। 10 किमी प्रति घंटे से कम औसत हवा की गति के साथ 6000 एम2/एससे कम वेंटिलेशन इंडेक्स प्रदूषकों के फैलाव के लिए प्रतिकूल है।
- तेज सतही हवाएं स्थानीय रूप से धूल उठाने और आसपास के क्षेत्र से धूल के परिवहन के लिए अनुकूल होती हैं, जिससे पीएम 10 प्रमुख प्रदूषक बन जाता है।
- विस्तृत पूर्वानुमान विश्लेषण और सत्यापनhttps://ews.tropmet.res.inपर देखा जा सकता है।

कृपया स्थान विशेष का पूर्वानुमान और चेतावनी देखने के लिए मौसम, कृषि संबंधी परामर्श के लिए मेघदूत,बिजली कड़कने की चेतावनी के लिए दामिनी तथा जिलावार मौसम की चेतावनियां देखने के लिए राज्य एमसी आरएमसी वेबसाइट पर जाएं।
एमजी/एएम/एसएम/डीसी
(Visitor Counter : 139
रक्षा मंत्रालय
रक्षा मंत्री श्री राजनाथ सिंह ने आजाद हिंद फौज के पूर्व सैनिक मेजर ईश्वर लाल सिंह को श्रद्धांजलि अर्पित की
रक्षा मंत्री श्री राजनाथ सिंह ने आज नई दिल्ली में आयोजित एक मेमोरियल के दौरान आज़ाद हिंद फौज  के पूर्व सैनिक मेजर ईश्वर लाल सिंह को भावभीनी श्रद्धांजलि अर्पित की। मेजर ईश्वर लाल सिंह की अस्थियों वाले कलश पर माल्यार्पण करने के बाद रक्षा मंत्री ने लगभग तीन साल पहले सिंगापुर में आईएनए के इस पूर्व सैनिक के साथ अपनी मुलाकात को याद किया। उन्होंने कहा कि आज़ाद हिंद फौज  और उसके नेता नेताजी सुभाष चंद्र बोस के जवानों के बलिदान को भारत नहीं भूलेगा। श्री राजनाथ सिंह ने कहा कि नेताजी मूल्यों एवं आदर्शों के प्रतीक थे और उन्होंने मूल्यों के लिए लड़ाई लड़ी तथा स्वतंत्रता के आदर्शों से कभी समझौता नहीं किया।
रक्षा मंत्री ने कहा कि आम धारणा के विपरीत नेताजी के मन में महात्मा गांधी के लिए बहुत सम्मान था और उन्होंने महात्मा गांधी को राष्ट्रपिता करार दिया। रक्षा मंत्री ने कहा कि नेताजी ने अपनी एक ब्रिगेड को महात्मा गांधी ब्रिगेड के रूप में नामित किया था।
मेजर ईश्वर लाल के सम्मान में इस मेमोरियल का आयोजन संस्कृति मंत्रालय एवं भारतीय पुरातत्व सर्वेक्षण द्वारा किया गया था। इस अवसर पर सेना के अनेक पूर्व सैनिक मौजूद थे और उन्होंने आईएनए के इस पूर्व सैनिक के पार्थिव शरीर पर श्रद्धासुमन अर्पित किए।
मेजर ईश्वर लाल सिंह जो आज़ाद हिंद फौज के एक 92 वर्षीय सिंगापुर के पूर्व सैनिक थे, ने नेताजी सुभाष चंद्र बोस के नेतृत्व में सेवाएं प्रदान की। अपनी शुरुआती किशोरावस्था में, उनके पिता ने उन्हें आज़ाद हिंद फौज  में शामिल होने की व्यवस्था की थी। वह यिशुन में श्री नारायण मिशन नर्सिंग होम के निवासी थे। दिनांक 5 अगस्त, 2022 को उनका निधन हो गया।
गृह मंत्रालय
केंद्रीय गृह सचिव ने गृह मंत्रालय के अधीनस्थ साइबर और सूचना सुरक्षा प्रभाग के भारतीय साइबर अपराध समन्वय केंद्र  की नियमावली एवं एक समाचार पत्रिका जारी की
केंद्रीय गृह सचिव ने आज नई दिल्ली में गृह मंत्रालय के साइबर और सूचना सुरक्षा प्रभाग  के अधीनस्थ भारतीय साइबर अपराध समन्वय केंद्र  की तीन नियमावली और एक समाचार पत्रिका जारी की।
जारी की गई नियमावली और समाचार पत्रिका ये हैं-
- साइबर स्पेस के लिए साइबर स्वच्छता - क्या करें और क्या न करें - मूल नियमावली
- साइबर स्पेस के लिए साइबर स्वच्छता - क्या करें और क्या न करें - उन्नत नियमावली
- त्रैमासिक समाचार पत्रिका – साइबर प्रवाह
ये नियमावली दरअसल साइबर अपराधों की रोकथाम और ग्रामीण क्षेत्रों, औद्योगिक निकायों एवं आम जनता में साइबर स्वच्छता को विकसित करने के लिए एक केंद्रित जागरूकता अभियान का हिस्सा हैं। त्रैमासिक समाचार पत्रिका – ‘साइबर प्रवाह’ में आई4सी का परिचय दिया गया है, दो तिमाहियों  में आई4सी की विभिन्न गतिविधियों, साइबर अपराध के रुख/स्वरूप, आंकड़ों, आई4सी द्वारा सृजित की गई सुविधाओं, सभी हितधारकों को जागरूक करने एवं साइबर अपराधों की रोकथाम, पता लगाने व जांच के क्षेत्र में सहायता प्रदान करने के लिए साइबर अपराधों के बारे में जानकारियां देने और उन्हें खत्म करने के लिए विभिन्न प्लेटफॉर्मों के संबंध में बताया गया है। इसका उद्देश्य साइबर अपराधों के क्षेत्र में हालिया घटनाक्रमों और साइबर अपराध से जुड़ी शब्दावली के बारे में जागरूकता बढ़ाना भी है।
आई4सी को वर्ष 2018 में सीआईएस प्रभाग के तहत केंद्रीय स्तर पर समन्वय और साइबर अपराधों के खिलाफ लड़ाई में एक सामान्य रूपरेखा प्रदान करके राज्यों / केंद्र शासित प्रदेशों को आवश्यक सहयोग देने के लिए एक एजेंसी के रूप में स्थापित किया गया था।
आई4सी आम जनता को समय-समय पर साइबर सुरक्षा युक्तियां प्रदान करके ‘साइबर दोस्त’ के नाम से विभिन्न सोशल मीडिया हैंडल के माध्यम से जन जागरूकता बढ़ा रहा है।
.
रक्षा मंत्रालय
आईएनएस सुमेधा ने बंदरगाह क्लैंग का दौरा किया
भारतीय नौसेना की लंबी दूरी की सैन्य अभियानगत तैनाती के अंतर्गत दक्षिण पूर्व एशिया में तैनात आईएनएस सुमेधा ने दिनांक 27 अगस्त, 2022 को पोर्ट क्लैंग, मलेशिया का दौरा किया । जहाज पर्थ, ऑस्ट्रेलिया से अपने वापसी मार्ग पर है जहां उसने आजादी का अमृत महोत्सव उत्सव में भाग लिया।
आईएनएस सुमेधा की पोर्ट क्लैंग की यात्रा का उद्देश्य द्विपक्षीय संबंधों को मजबूत करना, भारतीय नौसेना और रॉयल मलेशियाई नौसेना  के बीच समुद्री सहयोग और अंतर-संचालन को बढ़ाना है। दोनों नौसेनाएं विभिन्न मोर्चों पर सहयोग कर रही हैं और वैश्विक कॉमन्स की समुद्री सुरक्षा व संरक्षा सुनिश्चित करने में महत्वपूर्ण भूमिका निभा रही हैं। मई 2022 में कोटा किनाबालु में भारतीय नौसेना और रॉयल मलेशियाई नौसेना  द्विपक्षीय समुद्री अभ्यास समुद्र लक्ष्मण के आयोजन के बाद विशाखापत्तनम में मिलन 2022 में केडी लेकियू की भागीदारी के साथ दोनों नौसेनाओं के बीच द्विपक्षीय जुड़ाव बढ़ रहा है ।
पोर्ट क्लैंग में पोर्ट कॉल के दौरान आईएनएस सुमेधा के चालक दल पेशेवर बातचीत, विषय वस्तु विशेषज्ञों के बीच आदान प्रदान , क्रॉस डेक यात्राओं और रॉयल मलेशियाई नौसेना कर्मियों के साथ स्पोर्ट्स गतिविधियों में हिस्सा लेंगे। जहाज स्कूली बच्चों की यात्रा के लिए भी खुला रहेगा। आईएनएस सुमेधा आरएमएन जहाजों के साथ एक समुद्री साझेदारी अभ्यास  में भी भाग लेने वाला है ।
आईएनएस सुमेधा एक स्वदेश निर्मित नौसेनिक अपतटीय गश्ती पोत है जिसे स्वतंत्र रूप से और फ्लीट ऑपेरशन में अनेक भूमिकाओं के लिए तैनात किया गया है। वह विशाखापत्तनम स्थित भारतीय नौसेना के पूर्वी बेड़े का हिस्सा है और पूर्वी नौसेना कमान के फ्लैग ऑफिसर कमांडिंग-इन-चीफ की ऑपरेशनल कमान के तहत कार्य करता है ।
शिक्षा मंत्रालय
केन्द्रीय शिक्षा मंत्री ने जेईई  परीक्षा-2021 से जुड़ी कई घोषणाएं कीं
चार सत्रों  में कराई जाएगी जेईई  परीक्षा- 2021
जेईई  परीक्षा- 2021 का पहला सत्र 23-26 फरवरी, 2021 के दौरान होगा
13 भाषाओं में आयोजित होगी जेईई  परीक्षा- 2021
केन्द्रीय शिक्षा मंत्री श्री रमेश पोखरियाल ‘निशंक’ ने आज जेईई  परीक्षा- 2021 से जुड़ी कई घोषणाएं कीं। उन्होंने घोषणा की कि जेईई  परीक्षा- 2021 फरवरी, मार्च, अप्रैल और मई 2021 महीनों में चार सत्रों में कराई जाएगी। जेईई  परीक्षा का पहला सत्र 23-26 फरवरी, 2021 तक होगा। उन्होंने यह घोषणा भी की कि राष्ट्रीय शिक्षा नीति  पर अमल करते हुए जेईई  परीक्षा पहली बार 13 भाषाओं- असमिया, बंगाली, कन्नड़, मलयालम, मराठी, उड़िया, पंजाबी, तमिल, तेलुगू, उर्दू, हिंदी, अंग्रेजी और गुजराती में आयोजित की जाएगी।
केन्द्रीय मंत्री ने बताया कि एक अभ्यर्थी को सभी चार सत्रों ने शामिल होने की आवश्यकता नहीं है। हालांकि, यदि अभ्यर्थी एक से ज्यादा सत्र में शामिल होता है तो मेरिट सूची/ रैंकिंग तैयार करने के लिए उसके सर्वश्रेष्ठ एनटीए अंकों पर विचार किया जाएगा। उन्होंने यह घोषणा भी की कि प्रश्न पत्र में 90 प्रश्न शामिल होंगे, जिनमें अभ्यर्थी को कुल 75 प्रश्नों के जवाब देने होंगे।
इस फैसले से विद्यार्थियों को होने वाले फायदों को गिनाते हुए केन्द्रीय मंत्री ने कहा कि जेईई  परीक्षा- 2021 चार सत्रों में कराए जाने से अभ्यर्थियों को परीक्षा में अपने अंकों में सुधार करने के कई अवसर मिलेंगे, यदि वे एक प्रयास में अपना सर्वश्रेष्ठ नहीं दे पाते हैं। उन्होंने कहा कि यदि एक अभ्यर्थी की किसी एक महीने में बोर्ड परीक्षा है, या वह कोविड-19 के कारण परीक्षा में शामिल नहीं हो पाता है तो अभ्यर्थी जेईई - 2021 में शामिल होने के लिए दूसरा महीना चुन सकता है।
जेईई - 2021 पर विस्तृत सार्वजनिक सूचना देखने के लिए यहां क्लिक करें:
सूचना और प्रसारण मंत्रालय
डीडी फ्री डिश के माध्यम से भारत के 11 और राज्यों में डीडी चैनलों के सैटेलाइट प्रसारण का शुभारंभ किया गया
प्रसार भारती ने दूरदर्शन की पहुंच को और व्यापक बनाने की एक और सकारात्मक पहल के तहत डीडी फ्री डिश के माध्यम से भारत के 11 और राज्यों में डीडी चैनलों के सैटेलाइट प्रसारण का शुभारंभ किया है।
यह प्रथम अवसर है जब छत्तीसगढ़, गोवा, हरियाणा, हिमाचल प्रदेश, झारखंड, मणिपुर, मेघालय, मिजोरम, नागालैंड, त्रिपुरा और उत्तराखंड राज्यों को डीडी फ्री डिश के माध्यम से एक सैटेलाइट नेटवर्क पर अपना डीडी चैनल प्राप्त हुआ है।
ये चैनल राज्य की स्थानीय आबादी की क्षेत्रीय आकांक्षाओं का प्रतिनिधित्व करते हैं। डीडी फ्री डिश के माध्यम से इन चैनलों के लिए एक उपग्रह नेटवर्क प्रदान करने से न केवल इन क्षेत्रों में इन चैनलों की दृश्यता बढ़ेगी, बल्कि उन्हें अखिल भारतीय स्तर पर अपनी पहचान भी मिलेगी।
क्षेत्रीय प्रसारण की बढ़ती पहुंच से क्षेत्रीय संस्कृति को बढ़ावा मिलेगा और स्थानीय प्रतिभाओं को भी अवसर मिलेंगे।
रक्षा मंत्रालय
रक्षा मंत्री श्री राजनाथ सिंह ने नौसेना नवोन्मेषण एवं स्वदेशीकरण संगठन  आरंभ किया
रक्षा मंत्री श्री राजनाथ सिंह ने एक ऑनलाइन वेबीनार के जरिये नौसेना नवोन्मेषण एवं स्वदेशीकरण संगठन  आरंभ किया। इस कार्यक्रम के अवसर पर उत्तर प्रदेश के मुख्यमंत्री श्री योगी आदित्यनाथ और अन्य गणमान्य व्यक्ति भी उपस्थित थे।
एनआईआईओ आत्म-निर्भर भारत के विजन को ध्यान में रखते हुए रक्षा क्षेत्र में आत्म-निर्भरता के लिए नवोन्मेषण एवं स्वदेशीकरण को प्रेरित करने की दिशा में शिक्षा क्षेत्र और उद्योग के साथ परस्पर संवाद हेतु अंतिम उपयोगकर्ताओं के लिए समर्पित संरचनाओं का निर्माण करता है।
एनआईआईओ एक त्रि-स्तरीय संगठन है। नौसेना प्रौद्योगिकी त्वरण परिषद  नवोन्मेषण एवं स्वदेशीकरण दोनों पहलुओं को एक साथ लाएगी और शीर्ष स्तरीय निर्देश उपलब्ध कराएगी। एन-टीएसी के तहत एक कार्य समूह परियोजनओं को कार्यान्वित करेगा। त्वरित समय सीमा में उभरती बाधाकारी प्रौद्योगिकी के समावेशन के लिए एक प्रौद्योगिकी विकास त्वरण प्रकोष्ठ  का भी सृजन किया गया है।
प्राारूप रक्षा अधिग्रहण नीति 2020  में सेना मुख्यालय द्वारा विद्यमान स्रोतों के भीतर एक नवोन्मेषण एवं स्वदेशीकरण संगठन की स्थापना किए जाने की परिकल्पना की गई है। भारतीय नौसेना के पास पहले से ही एक कार्यशील स्वदेशीकरण निदेशालय  है और नवसृजित संरचनाएं वर्तमान में जारी स्वदेशीकरण पहलों को आगे बढाएंगी तथा नवोन्मेषण पर भी फोकस करेंगी।
लॉन्च कार्यक्रम के दौरान, भारतीय नौसेना ने निम्नलिखित के साथ सहमति ज्ञापनों  पर हस्ताक्षर किए हैं:
1. उत्तर प्रदेश एक्सप्रेसवे औद्योगिक विकास प्राधिकरण 
2. रक्षा शक्ति विश्वविद्यालय , गुजरात
3. मेकर विलेज, कोच्चि एवं
4. सोसाइटी ऑफ इंडियन डिफेंस मैन्यूफैक्चरर्स 
आरएसयू की साझीदारी में घरेलू उद्योग एवं शैक्षणिक संस्थानों को शामिल करने के लिए एक ऑनलाइन चर्चा फोरम का सृजन किया गया है और इसे वेबीनार के दौरान लॉन्च किया गया। इस अवसर पर भारतीय नौसेना का ‘स्वाबलंबन‘ नामक स्वदेशीकरण परिप्रेक्ष्य योजनाओं के एक सार संग्रह का विमोचन भी किया गया।
राष्ट्रपति सचिवालय
राष्ट्रपति ने गुयाना के उपराष्ट्रपति से भेंट की
राष्ट्रपति श्रीमती द्रौपदी मुर्मु ने आज  राष्ट्रपति भवन में गुयाना के उपराष्ट्रपति माननीय डॉ. भरत जगदेव से भेंट कीं।
उन्होंने राष्ट्रपति भवन में डॉ. जगदेव का स्वागत किया। राष्ट्रपति ने कहा कि भारत गुयाना के साथ अपने संबंधों को काफी अधिक महत्व देता है। पिछले 180 वर्षों से गुयाना भारतीय भाइयों और बहनों का घर रहा है। भारत और गुयाना भौगोलिक रूप से काफी दूर हैं, लेकिन दोनों के कई पहलू, जैसे कि औपनिवेशिक अतीत, मुख्य रूप से कृषि व ग्रामीण आधारित अर्थव्यवस्थाएं और बहुसांस्कृतिक समाज एक जैसे हैं।
राष्ट्रपति ने कहा कि भारत और गुयाना के बीच व्यापार में बढ़ोतरी हो रही है। महामारी के बावजूद 2021-22 में द्विपक्षीय व्यापार में 300 फीसदी से अधिक की वृद्धि हुई है। उन्होंने द्विपक्षीय व्यापार में और अधिक विविधता लाने की जरूरत पर जोर दिया।
राष्ट्रपति ने कहा कि विकास साझेदारी भारत-गुयाना संबंधों का एक प्रमुख आधार है। उन्होंने इस पर अपनी प्रसन्नता व्यक्त की कि अब तक गुयाना के 640 से अधिक सरकारी अधिकारियों को भारत के आईटीईसी कार्यक्रम के तहत प्रशिक्षित किया जा चुका है। उन्होंने विश्वास व्यक्त किया कि डॉ. भरत जगदेव की यह यात्रा भारत और गुयाना के बीच मित्रता के ऐतिहासिक संबंध को और अधिक मजबूत करेगी।
कृषि एवं किसान कल्याण मंत्रालय
खरीफ विपणन सीजन 2020-21 के दौरान न्यूनतम समर्थन मूल्य  का क्रियान्वयन
पिछले वर्ष की तुलना में धान की खरीद में 22.41 प्रतिशत की वृद्धि हुई
केएमएस खरीद प्रक्रिया के तहत 73781.36 करोड़ के एमएसपी मूल्य की धान की खरीद की गई है जिससे लगभग 44.32 लाख किसान लाभान्वित हुए हैं
वर्तमान खरीफ विपणन सीजन  2020-21 के दौरान, सरकार ने अपनी मौजूदा न्यूनतम समर्थन मूल्य  योजनाओं के अनुसार किसानों से एमएसपी पर खरीफ 2020-21 फसलों की खरीद जारी रखी है, जैसा कि पिछले सीजन में किया गया था।
खरीफ 2020-21 के लिए खरीद पंजाब, हरियाणा, उत्तरप्रदेश,तेलंगाना, उत्तराखंड, तमिलनाडु, चंडीगढ़, जम्मू एवं कश्मीर, केरल, गुजरात, आंध्र प्रदेश, छत्तीसगढ, ओडिशा, मध्य प्रदेश, महाराष्ट्र और बिहार जैसे राज्यों/केंद्र-शासित प्रदेशों में सुचारु रूप से चल रही है। पिछले वर्ष के 319.23 एलएमटी की तुलना में इस वर्ष 15 दिसंबर 2020 तक 390.79 एलएमटी से अधिक धान की खरीद की जा चुकी है और इस प्रकार पिछले वर्ष के मुकाबले धान खरीद में 22.41 प्रतिशत की वृद्धि दर्ज की गयी है। 390.79 एलएमटी की कुल खरीद में से अकेले पंजाब ने 202.77 एलएमटी का योगदान दिया है, जो कि कुल खरीद का 51.88 प्रतिशत है।
वर्तमान में जारी केएमएस खरीद प्रक्रिया के तहत 73,781.36 करोड़ रुपये मूल्य की खरीद की गयी है और इससे लगभग 44.32 लाख किसान लाभान्वित हुए हैं।
इसके अलावा, राज्यों के प्रस्ताव के आधार पर तमिलनाडु, कर्नाटक, महाराष्ट्र, तेलंगाना, गुजरात, हरियाणा, उत्तर प्रदेश, ओडिशा, राजस्थान और आंध्र प्रदेश राज्यों के लिए मूल्य समर्थन योजना  के तहत खरीफ विपणन सीजन 2020 के दौरान 48.11 एलएमटी दालों और तिलहनों की खरीद के लिए भी मंजूरी दी गई थी। इसके अतिरिक्त, आंध्र प्रदेश, कर्नाटक, तमिलनाडु और केरल राज्यों के लिए 1.23 एलएमटी कोपरा  की खरीद के लिए भी मंजूरी दी गई थी। अन्य राज्यों/केंद्र-शासित प्रदेशों के लिए, पीएसएस के तहत दलहन, तिलहन और कोपरा की खरीद-प्रस्तावों की प्राप्ति पर मंजूरी दी जाएगी ताकि वर्ष 2020-21 के लिए राज्य की ओर से नामित खरीद एजेंसियों के माध्यम से केंद्रीय नोडल एजेंसियों द्वारा इन फसलों के एफएक्यू ग्रेड की खरीद, अधिसूचित एमएसपी पर सीधे पंजीकृत किसानों से कर सकें, यदि संबंधित राज्यों/केंद्र-शासित प्रदेशों में अधिसूचित फसल अवधि के दौरान फसलों की बाजार दर एमएसपी से कम हो जाती है।
सरकार ने अपनी नोडल एजेंसियों के माध्यम से 15 दिसंबर 2020 तक 1,72,132.00 एमटी मूंग, उड़द, मूंगफली की फली और सोयाबीन की खरीद की है, जिसका एमएसपी मूल्य 924.06 करोड़ रुपये है और इससे तमिलनाडु, महाराष्ट्र, गुजरात, हरियाणा और राजस्थान के 96,028 किसानों को लाभ मिला है।
इसी तरह, 15 दिसंबर 2020 तक 52.40 करोड़ रुपये के एमएसपी मूल्य पर 5089एमटी कोपरा  की खरीद की गयी है, जिससे कर्नाटक और तमिलनाडु के 3,961 किसान लाभान्वित हुए हैं जबकि पिछले वर्ष इसी अवधि के दौरान 293.34 एमटी कोपरा की खरीद की गई थी। कोपरा और उड़द के संदर्भ में, अधिकांश प्रमुख उत्पादक राज्यों में खरीद दर एमएसपी से अधिक है। खरीफ दलहन और तिलहन के संबंध में राज्य/संघ शासित प्रदेश की सरकारें आवक के आधार पर अपनी तय की गयी तिथि से खरीद शुरू करने के लिए आवश्यक तैयारी कर रही हैं।
पंजाब, हरियाणा, राजस्थान, मध्य प्रदेश, महाराष्ट्र, गुजरात, तेलंगाना, आंध्र प्रदेश, ओडिशा और कर्नाटक राज्यों में एमएसपी के तहत बीज कपास  की खरीद का कार्य सुचारु रूप से चल रहा है। 15 दिसंबर 2020 तक 14,894.29 करोड़ रुपये मूल्य की 5179479 कपास गांठों की खरीद की गई है, जिससे 10,01,236 किसान लाभान्वित हुए हैं।
भारतीय प्रतिस्पर्धा आयोग
सीसीआई ने बायोकॉन बायोलॉजीस की लगभग 15 प्रतिशत शेयरधारिता इक्वीटी के सीरम इंस्टीट्यूट ऑफ लाइफ साइंस द्वारा अधिग्रहण के क्रम में कोविशील्ड टेक्नोलॉजीस के बायोकॉन बायोलॉजिक्स में विलय को मंजूरी दी
भारतीय प्रतिस्पर्धा आयोग  ने बायोकॉन बायोलॉजीस की लगभग 15 प्रतिशत शेयरधारिता इक्वीटी के सीरम इंस्टीट्यूट ऑफ लाइफ साइंस द्वारा अधिग्रहण के संदर्भ में कोविशील्ड टेक्नोलॉजीस के बायोकॉन बायोलॉजिक्स में विलय को मंजूरी दे दी है।
कोविशील्ड टेक्नोलॉजीस प्रा. लि.  के विलय का प्रस्ताव है। यह कंपनी सीरम इंस्टीट्यूट ऑफ लाइफ साइंस के स्वामित्व की सहायक कंपनी है। इसका विलय बायोकॉन बायोलॉजीस लि.  में होगा। इसके संदर्भ में विलय योजना के तहत अधिग्रहणकर्ता लक्ष्य कंपनी में लगभग 15 प्रतिशत इक्विटी शेयरधारिता प्राप्त करेगा।
अधिग्रहणकर्ता, सीरम इंस्टीट्यूट ऑफ इंडिया प्रा. लि. की सहायक कंपनी है और उसे कोविड-19 की वैक्सीन और उपचार के लिये विकिसत किया गया था। कंपनी की योजना है कि अन्य संक्रामक रोगों की भी वैक्सीनें विकसित की जायें। इस समय, अधिग्रहणकर्ता अपनी निर्माण इकाई लगाने की प्रक्रिया में है।
सीटीपीएल, अधिग्रहणकर्ता कंपनी के स्वामित्व वाली सहायक कंपनी है, जिसका विलय लक्ष्य कंपनी में होगा, जो प्रस्तावित लेन-देन पर आधारित है। उसे विपरण, वैक्सीनों दवाओं और अन्य फार्मा उत्पादों की बिक्री और वितरण के लिये निगमित किया गया था।
लक्ष्य कंपनी, बायोकॉन लि. की सहायक कंपनी है और मधुमेह, कैंसर उपचार, गुर्दा रोग उपचार तथा अन्य गंभीर रोगों के उपचार से सम्बंधित है। लक्ष्य कंपनी के बेंगलुरु और चेन्नई में अनुसंधान एवं विकास केंद्र भी हैं। वह बेंगलुरु और मलेशिया में मोनोक्लोनल एंटीबॉडीज, रीकॉम्बेंटेंट प्रोटीन और इनसुलिन का निर्माण करती है।
सीसीआई के विस्तृत आदेश की प्रतीक्षा है।
आयुष
आईएमपीसीएल लिमिटेड ने वित्तवर्ष 2021-22 के लिये 45.41 करोड़ रुपये अर्जित करके अपने लाभ में प्रभावशाली तिगुनी बढ़ोतरी दर्ज की
कंपनी ने आयुष मंत्रालय को 9.93 करोड़ रुपये का लाभांश पेश किया
आयुष मंत्रालय के अधीन केंद्रीय सार्वजनिक उपक्रम इंडियन मेडीसिन्स फार्मास्यूटिकल कार्पोरेशन लिमिटेड  ने अपने हितधारकों – आयुष मंत्रालय और उत्तराखंड राज्य सरकार – को 10.3 करोड़ रुपये का लाभांश देने की घोषणा की है। आज यातायात भवन में आयोजित एक समारोह में आयुष मंत्रालय के लिये 9.93 करोड़ रुपये का लाभांश चेक केंद्रीय आयुष मंत्री श्री सर्बानन्द सोनोवाल को पेश किया गया।
इस अवसर पर श्री सर्बानन्द सोनोवाल ने कहा, “आईएमपीसीएल ने पिछले वित्तवर्ष 2020-21 की तुलना में अपने लाभ में प्रभावशाली बढ़ोतरी दर्ज की है, जो प्रशंसनीय उपलब्धि है। प्रधानमंत्री श्री नरेन्द्र मोदी के कल्पनाशील नेतृत्व में आयुष सेक्टर न केवल भारत में बल्कि पूरे विश्व में आमूल प्रगति कर रहा है।”
लाभांश चेक पेश किये जाने वाले समारोह में आयुष राज्यमंत्री श्री मुंजपरा महेन्द्रभाई, आयुष मंत्रालय के विशेष सचिव श्री प्रमोद कुमार पाठक, आयुष मंत्रालय के योग और प्राकृतिक चिकित्सा प्रकोष्ठ के निदेशक श्री विक्रम सिंह, आयुर्वेद सलाहकार व आईएमपीएसीएल के प्रबंध निदेशक डॉ. मुकेश कुमार, आईएमपीसीएल के सहायक महानिदेशक  श्री अरविन्द कुमार अग्रवाल तथा अन्य उपस्थित थे।
आईएमपीएसीएल के प्रबंध निदेशक डॉ. मुकेश कुमार ने कहा, “परिचालन मोर्चे पर कंपनी ने पिछले वर्षों के दौरान अपनी क्षमता उपयोग में 47 प्रतिशत की बढ़ोतरी हासिल की है। गत वर्षों के दौरान कारोबार, लाभ और क्षमता उपयोग में प्रदर्शन के लिहाज से कंपनी ने आमूल प्रगति की है, जिससे कंपनी की भावी संभावनाओं पर ध्यान केंद्रित हो रहा है।”
आईएमपीएसीएल को भारत सरकार ने मिनी रत्न श्रेणी II का दर्जा प्रदान किया है। कंपनी को आईएसओ 9001:2015 का प्रमाणपत्र भी मिला है। कंपनी इस समय विभिन्न रोगों के लिये 657 प्राचीन आयुर्वेदिक, 332 यूनानी और 71 ट्रेडमार्क युक्त दवायें बनाती है। वह राष्ट्रीय आयुष मिशन के तहत सभी राज्यों और 6000 जन औषधि केंद्रों को आयुर्वेद तथा यूनानी दवाओं की आपूर्ति करती है।
सूचना और प्रसारण मंत्रालय
भारतीय अंतर्राष्ट्रीय फिल्म महोत्सव: इतालवी सिनेमैटोग्राफर श्री विटोरियो स्टोरारो को प्रतिष्ठित लाइफटाइम अचीवमेंट पुरस्कार से सम्मानित किया जाएगा
भारतीय अंतर्राष्ट्रीय फिल्म महोत्सव  के 51वें संस्करण में कल  को आयोजित होने वाले उद्घाटन समारोह में ऑस्कर विजेता इतालवी सिनेमैटोग्राफर विटोरियो स्टोरारो को प्रतिष्ठित लाइफटाइम अचीवमेंट पुरस्कार से सम्मानित किया जाएगा।
श्री विटोरियो स्टोरारो ने द बर्ड विद द क्रिस्टल प्लमेज  जैसी यादगार फिल्म के ज़रिये सिनेमा की दुनिया में अपनी विशेष पहचान दर्ज की है। उन्हें द कन्फॉर्मिस्ट , लास्ट टैंगो इन पेरिस , 1900 , एपोकैलिप्स नाउ , रेड्स , द लास्ट एम्परर , डिक ट्रेसी , कैफे सोसायटी  और वंडर व्हील  जैसी फिल्मों के लिए भी खास तौर पर जाना जाता है।
श्री स्टोरारो को फिल्मों में बेस्ट सिनेमैटोग्राफी के लिए अब तक तीन ऑस्कर पुरस्कार एपोकैलिप्स नाउ , रेड्स , और द लास्ट एम्परर  के लिए मिल चुके हैं और वे तीन जीवित व्यक्तियों में से एक हैं, जिन्होंने तीन बार ऑस्कर जीता है।
एमजी/एएम/एन/डीवी
(Visitor Counter : 91
स्वास्थ्य एवं परिवार कल्याण मंत्रालय
भारत में कोविड-19 टीकाकरण का कुल कवरेज 57.61 करोड़ के पार
रिकवरी दर  पर पहुंची जो मार्च, 2020 के बाद से अपने उच्च्तम स्तर पर
पिछले 24 घंटों में 34,457 दैनिक नए मामले दर्ज किए गए
भारत में कुल सक्रिय मामले  इस समय 151 दिनों में सबसे कम
सक्रिय मामले कुल मामलों का 1.12 प्रतिशत जो मार्च, 2020 के बाद से सबसे कम
दैनिक पॉजिटिविटी दर  जो पिछले 26 दिनों से तीन प्रतिशत से कम पर कायम
आज सुबह सात बजे तक की अस्थायी रिपोर्ट के अनुसार पिछले 24 घंटों में 36,36,043 लोगों का टीकाकरण करने से भारत में कोविड-19 टीकाकरण का कुल कवरेज 57.61  करोड़ के पार पहुंच गया है। टीकाकरण का यह लक्ष्य 64,01,385 सत्रों के जरिये प्राप्त किया गया है।
आज सुबह 7 बजे तक की अस्थायी रिपोर्ट के अनुसार कुल टीकाकरण का ब्योरा इस प्रकार है:
|
|
एचसीडब्ल्यू
|
|
पहली खुराक
|
|
1,03,52,796
|
||
|
दूसरी खुराक
|
|
81,87,062
|
|
एफएलडब्ल्यू
|
|
पहली खुराक
|
|
1,82,99,850
|
||
|
दूसरी खुराक
|
|
1,24,76,020
|
|
18-44 आयु समूह
|
|
पहली खुराक
|
|
21,37,85,511
|
||
|
दूसरी खुराक
|
|
1,84,75,457
|
|
45 से 59 वर्ष के बीच का आयु समूह
|
|
पहली खुराक
|
|
12,18,54,173
|
||
|
दूसरी खुराक
|
|
4,80,82,007
|
|
60 वर्ष से अधिक
|
|
पहली खुराक
|
|
8,30,11,132
|
||
|
दूसरी खुराक
|
|
4,15,93,342
|
|
कुल
|
||
|
57,61,17,350
केन्द्र सरकार देश भर में कोविड-19 टीकाकरण की गति में तेजी लाने तथा इसके दायरे को विस्तारित करने के लिए प्रतिबद्ध है।
पिछले 24 घंटों में 36,347 कोरोना संक्रमित रोगियों के ठीक होने से कुल ठीक होने वाले रोगियों  की संख्या बढ़कर 3,15,97,982 हो गई है।
रिकवरी दर 97.54 प्रतिशत पर पहुंची गई है जो मार्च, 2020 के बाद से अपने उच्च्तम स्तर पर है।
पिछले 55 दिनों से लगातार 50,000 से कम नए दैनिक मामले दर्ज किए जा रहे हैं। यह केंद्र और राज्यों/केंद्र शासित प्रदेशों के निरंतर और सहयोगात्मक प्रयासों का परिणाम है।
भारत में पिछले 24 घंटों में 34,457 दैनिक नए मामले दर्ज किए गए हैं।
कोरोना संक्रमित मरीजों के तेजी से ठीक होने और नए मामलों में कमी सक्रिय मामलों को 3,61,340 तक कम कर दिया है जो कि 151 दिनों में सबसे कम है। सक्रिय मामले वर्तमान में देश के कुल पॉजिटिविटी मामलों का केवल 1.12 प्रतिशत हैं जो मार्च 2020 के बाद सबसे कम है।
देश भर में टेस्टिंग क्षमता में उल्लेखनीय रूप से बढ़ोतरी के साथ, देश में पिछले 24 घंटों में 17,21,205 टेस्ट किए गए। कुल मिला कर भारत ने अबतक 50.45 करोड़ से अधिक  जांच की जा चुकी है।
एक तरफ जहां, टेस्टिंग क्षमता देश भर बढ़ा दी गई है, पिछले 57 दिनों से साप्ताहिक पॉजिटिविटी दर वर्तमान में 1.98 प्रतिशत, 3 प्रतिशत से कम है। दैनिक पॉजिटिविटी दर भी 2.00 प्रतिशत है। पिछले 26 दिनों से दैनिक पॉजिटिविटी दर 3 प्रतिशत से नीचे और लगातार 75 दिनों से 5 प्रतिशत से नीचे बनी हुई है।
रक्षा मंत्रालय
मिस्र के काहिरा एयर बेस में आयोजित एक्सेरसाइज ब्राइट स्टार-23 में भारतीय वायु सेना ने भाग लिया
मिस्र के काहिरा  एयर बेस में 27 अगस्त से 16 सितम्बर, 2023 तक आयोजित होने वाले द्विवार्षिक बहुपक्षीय त्रि-सेवा एक्सरसाइज ब्राइट स्टार-23 में भाग लेने के लिए भारतीय वायु सेना  की एक टुकड़ी ने आज प्रस्थान किया।
भारतीय वायु सेना इस एक्सरसाइज ब्राइट स्टार-23 आयोजन में पहली बार भाग ले रही है जिसमें संयुक्त राज्य अमेरिका, सऊदी अरब, ग्रीस और कतर की वायु सेना की टुकड़ियों की भी भागीदारी होगी। भारतीय वायु सेना के सैन्य दल में पांच मिग-29, दो आईएल-78, दो सी-130 और दो सी-17 विमान शामिल होंगे। इस अभ्यास में भारतीय वायु सेना के गरुड़ विशेष बल व नंबर 28, 77, 78 और 81 स्क्वाड्रन के कर्मी भाग लेंगे। भारतीय वायु सेना  के परिवहन विमान द्वारा भारतीय सेना के लगभग 150 कर्मियों को एयरलिफ्ट भी किया जाएगा।
इस अभ्यास का उद्देश्य संयुक्त अभियानों की अभ्यास योजना को कार्य रूप में लागू करना है। बॉर्डर के दोनो तरफ के बीच आपसी संबंधों को बनाने के अलावा, इस तरह की बातचीत भाग लेने वाले देशों के बीच रणनीतिक संबंधों को आगे बढ़ाने का साधन भी प्रदान करती है। भारतीय वायुसेना की टुकड़ियों द्वारा विदेश में उड़ान अभ्यास किसी भी तरह से राजनयिकों द्वारा फ्लाइट सूट्स में यात्रा से कम नहीं है।
भारत और मिस्र के बीच असाधारण संबंध और गहन सहयोग रहा है, जिसमें दोनों देशों ने वर्ष 1960 में संयुक्त रूप से ऐरो-इंजन और विमान का विकास किया था और मिस्र के विमान चालकों को प्रशिक्षण भारतीय वायु सेना द्वारा दिया गया था। दोनों देशों के वायु सेना प्रमुखों और भारत के रक्षा मंत्री और प्रधानमंत्री की हाल की मिस्र की यात्राओं से दोनों सभ्यता वाले दोनों देशों के बीच संबंध और अधिक मजबूत हुए हैं। दोनों देशों ने अपने सशस्त्र बलों के बीच नियमित अभ्यास के साथ अपने संयुक्त प्रशिक्षण को भी बढ़ावा दिया है।